Eelnõu 17.07.2025

Esitaja: haridus- ja noorsookomisjon

Ettekandja: haridus- ja noorsookomisjoni esimees

Sigrid Mark



**KANEPI VALLAVOLIKOGU**

**MÄÄRUS**

Kanepi 17.07.2025 nr 1-2/

**Kanepi valla haridusalase tunnustamise korra muutmine**

Määrus kehtestatakse kohaliku omavalitsuse korralduse seaduse § 22 lõike 1 punkti 5 alusel.

**§ 1. Kanepi valla haridusalase tunnustamise korra muutmine**

Kanepi Vallavolikogu 19.02.2019 määruses nr 4 „Kanepi valla haridusalase tunnustamise kord“ tehakse järgmised muudatused:

(1) § 2 lõike 1 punkti 4 muudetakse ja sõnastatakse see järgmiselt: „4) vabariiklikel ja rahvusvahelistel olümpiaadidel ja konkurssidel 1.-6. koha saavutamine;“

(2) § 2 lõiget 1 täiendatakse punktiga 8 järgmises sõnastuses: „8) muu käesolevas määruses nimetamata tunnustamist vääriv silmapaistev haridusalane saavutus.“

(3) määrust täiendatakse § 31 järgmises sõnastuses: „ § 31 Esildiste hindamine (1) Haridusalase tunnustuse määramiseks esitatud esildisi hindab alaline komisjon (edaspidi komisjon), mille koosseisu kuuluvad haridusasutuste direktorid ja vallavalitsuse haridus- ja noorsoospetsialist. (2) Komisjon hindab taotlusi käesolevas korras nimetatud kriteeriumide alusel. (3) Komisjonil on õigus esildis tagasi lükata, kui esildises nimetatud tegevus ei vasta käesoleva määruse § 2 lõikes 1 toodud kriteeriumitele. (4) Komisjon koostab tunnustamise ettepanekute protokolli ja esitab selle vallavanemale. “

**§ 2. Määruse rakendamine**

Määrus jõustub kolmandal päeval pärast Riigi Teatajas avaldamist.

Piret Rammul

volikogu esimees

**SELETUSKIRI**

Kanepi Vallavolikogu määruse eelnõule

**Kanepi valla haridusalase tunnustamise korra muutmine**

**1. Eelnõu õiguslik alus**

Määrus kehtestatakse kohaliku omavalitsuse korralduse seaduse § 22 lõike 1 punkti 5 alusel, mille kohaselt kuulub volikogu ainupädevusse toetuste andmise ja valla või linna eelarvest finantseeritavate teenuste osutamise korra kehtestamine.

**2. Eelnõu eesmärk, algatamise vajadus, sisu kirjeldus**

Kanepi Vallavolikogu haridus- ja noorsookomisjoni 25.06.2025 koosolekul esitati ettepanekud Kanepi valla haridusalase tunnustamise korra muutmiseks. Määruse § 2 lõike 1 punkti 4 muudetakse ja asendatakse kehtiv sõnastus „4) vabariiklikel ja rahvusvahelistel olümpiaadidel ja konkurssidel edukalt esinemine;“ sõnastusega „4) vabariiklikel ja rahvusvahelistel olümpiaadidel ja konkurssidel 1.-6. koha saavutamine;“. Määruse § 2 lõiget 1 täiendatakse punktiga 8 mille kohaselt võib tunnustamiseks esitada määruses nimetamata muud tunnustamist vääriva silmapaistva haridusalase saavutuse eest. Määrust täiendatakse paragrahviga 31, millega moodustatakse esildiste hindamiseks alaline komisjon, kuhu kuuluvad haridusasutuste juhid ja vallavalitsuse haridus-ja noorsoospetsialist. Komisjon hindab esildis, komisjonil on õigus esildisi tagasi lükata. Komisjoni otsused protokollitakse ning esitatakse vallavanemale.

**3. Eelnõu mõju valla eelarvele**

Määruse rakendamisega ei kaasne täiendavaid kulusid valla eelarvele.

**4. Määruse jõustumine**

Määrus jõustub kolmandal päeval peale Riigi Teatajas avaldamist.

**5. Eelnõu kooskõlastajad**

|  |  |  |
| --- | --- | --- |
| **Eelnõu kooskõlastaja:** | **Seisukoht ja põhjendus, ettepanekud:** | **Kuupäev:** |
| Haridus- ja noorsookomisjon | Kooskõlastatud ja suunatud volikogu istungile  | 25.06.2025 |
| Kanepi Vallavalitsus | Kooskõlastatud ja suunatud volikogu istungile | 01.07.2025 |

Eelnõu koostas:

Katrin Slungin

vallasekretär